153. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 87087 της 12 Σεπτ./19 Οκτ. 1988 (ΦΕΚ Β΄  761) Περιορισμοί στη χρήση γεωργικών φαρμάκων. Έχοντας υπόψη: α)Τις διατάξεις του άρθρ. 14 παρ. γ. και στ. και του άρθρ. 29 του Νόμ. 721/77 «για τον έλεγχο και την έγκριση κυκλοφορίας των γεωργικών φαρμάκων». β)Τις με αριθ. 149318/21.4.83 και 179462/10. 12.84 αποφάσεις του Υπ. Γεωργίας. γ)Την αριθ. 83345/28.7.88 απόφαση του Υπ. Γεωργίας. δ)Την αριθ. 1/4η συνεδρίαση/1.6.88 γνωμοδότηση του ΑΣΥΓΕΦ. ε)Τις με αριθ. 344172/7.5.86 (ΦΕΚ 318/Β/9.5.86) και 260347/16.2.87 (ΦΕΚ 83/Β/16.2.87) κοινές αποφάσεις Πρωθυπουργού και Υπουργού Γεωργίας για ανάθεση αρμοδιοτήτων Υπουργού Γεωργίας στους Υφυπουργούς Δημ. Πιτσιώρη και Κων. Τσιγαρίδα, αποφασίζουμε: 1.Απαγορεύουμε τους ψεκασμούς με σκευάσματα γεωργικών φαρμάκων που ανήκουν στην 1η κατηγορία τοξικότητας (σήμανση νεκροκεφαλή με χιαστί οστά, Τ+) στα θερμοκήπια. 2.Κωδικοποιούμε τους περιορισμούς τους οφειλόμενους στην τοξικότητα των χρησιμοποιουμένων σε ψεκασμούς σκευασμάτων ως ακολούθως: 2α.Απαγορεύουμε τους ψεκασμούς με σκευάσματα 1ης και 2ης κατηγορίας τοξικότητας (σήμανση νεκροκεφαλή με χιαστί οστά, Τ+ και Τ) σε καλλιέργειες υπαίθρου ή θερμοκηπίων που βρίσκονται σε κατοικημένες περιοχές ή σε απόσταση 50 μέτρων από αυτές. (Αντί για τη σελ. 410,681(β) Σελ. 410,681(γ) Τεύχος 1453 Σελ. 43 ΄Αμυνα κατά των ασθενειών των φυτών 16.Ε.β.149-153 2β.Απαγορεύουμε την χρησιμοποίηση σε αεροψεκασμούς σκευασμάτων γεωργικών φαρμάκων, των οποίων το δρων συστατικό έχει οξεία τοξικότητα (LD 50) από στόματος μέχρι 50 MG/χλγ. ζώντος βάρους, οξεία τοξικότητα (LD 50) από δέρματος μέχρι 200 MG/χλγ. και αναπνευστική τοξικότητα (LC 50) μέχρι 2 MG/λίτρο αέρα, και ζιζανιοκτόνων με πτητικότητα μεγαλύτερη από 10 -6  MMHG καθώς και ζιζανιοκτόνων που περιέχουν φαινοξυαλκανοϊκά οξέα, αμινοτριαζόλη, και διπυριδύλια. 2γ.Ορίζουμε υποχρεωτική την από 1.1.89 αναγραφή στην ετικέτα των σκευασμάτων που εμπίπτουν στα οριζόμενα με τις παρ. 2β, 1 και 2α της παρούσας απόφασης, των ακολούθων φράσεων, αντίστοιχα, από τις οριζόμενες με την αριθ. 83345/28.7.88 Υπουργική απόφαση: «απαγορεύεται η εφαρμογή του με αεροψεκασμούς» (φράση Α1). «απαγορεύεται η εφαρμογή του στα θερμοκήπια» (φράση Α2). «απαγορεύεται η εφαρμογή του σε κατοικημένες περιοχές ή σε απόσταση 50 μέτρων από αυτές» (φράση Α3). Οι φράσεις αυτές μέχρι 1.8.90 επιτρέπεται να φέρονται με αυτοκόλλητη ετικέττα επί της συσκευασίας. Από την ημερομηνία αυτή και μετά θ’ αναγράφεται υποχρεωτικά στο κείμενο της ετικέτας του σκευάσματος. Από 1.1.89 η εισαγωγή τέτοιων σκευασμάτων ή των δρώντων συστατικών τους, θα επιτρέπεται με την προσκόμιση αποδεικτικών στοιχείων (αυτοκόλλητο, συσκευασία). 3.Αναθέτουμε στις Δ/νσεις Γεωργίας και στους Σταθμούς Φυτοϋγ/κού Ελέγχου να το γνωστοποιήσουν στα καταστήματα πώλησης γεωργικών φαρμάκων της περιοχής τους. Σελ. 410,682(γ) Τεύχος 1453 Σελ. 44 